Številka: 4/2021

Datum: 01.06. 2021

Znanstvenoraziskovalni center SAZU, Novi trg 2, Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNINE PO METODI NEPOSREDNE POGODBE**

**1. Naziv in sedež organizatorja prodaje**

ZRC SAZU, Novi trg 2, 1000 Ljubljana

|  |  |  |  |  |
| --- | --- | --- | --- | --- |
| ID ZNAK nepremičnine | Izmera (do celote) | Id. št. stavbe, njen del, vrsta in naslov stavbe | Dejanska raba | Delež |
| 1728-211-6 | 43,4 m2 | Id. št. stavbe 211, del 6 –stavba na naslovu Trg Francoske revolucije 7, 1000 Ljubljana | stanovanje | 1/18 |
|  |  |  |  |  |

**2. Predmet prodaje**

Predmet prodaje je naslednja nepremičnina:

V naravi gre za stanovanje, ki ga zaseda drug solastnik.

Solastniški delež ZRC SAZU, ki je predmet prodaje je zemljiško knjižno urejen in bremen prost. Solastniški deleži drugih solastnikov niso predmet prodaje. Na solastniški delež je vezan rezervni sklad (ter kredit za plačilo nove fasade na zgradbi), katerega vplačevanje prevzame kupec.

Solastniki imajo na podlagi tretjega odstavka 66. člena Stvarno pravnega zakonika (Uradni list RS, št. 87/02, 91/13 in 23/20) predkupno pravico.

**3. Vrsta pravnega posla in sklenitev pogodbe**

Prodaja nepremičnine po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku, lahko organizator odstopi od sklenitve posla.

**4. Najnižja ponudbena cena**

Ponudbena cena za **nepremičnino z ID znakom 1728-211-6 v deležu 1/18 mora biti najmanj 2.641,88 EUR.**

Najugodnejši ponudnik plača na ponujeno ceno še 2 % davek na promet nepremičnin.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača najkasneje v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina prav nega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

Pogodba bo sklenjena s tistim ponudnikom, ki bo ponudil najvišjo odkupno ceno, v kolikor solastnik ne bo uveljavljal predkupne pravice. Če predkupno pravico uveljavlja hkrati več solastnikov, lahko vsak od njih uveljavlja predkupno pravico v sorazmerju s svojim idealnim deležem.

V kolikor bo v roku prispelo več enakih ponudb, bo organizirano dodatno pogajanje na način javnega zbiranja ponudb.

Cene in drugi elementi ponudbe, ponujeni na pogajanjih, so zavezujoči.

Nepremičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmere površin, niti za njihov namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudbe morajo biti poslane po pošti in prispeti **najkasneje do 20. 06. 2021 do 15.00 ure** na naslov: ZRC SAZU, Novi trg 2, Ljubljana, z nazivom zadeve »ponudba v zadevi 4/2021 – NE ODPIRAJ« oz. na e-naslov: katja.novak@zrc-sazu.si ter morajo vsebovati:

1. izpolnjen, lastnoročno podpisan obrazec, ki je priloga 1 te objave

Ponudbe, prispele po izteku zgoraj navedenega roka, bodo izločene iz postopka. Odpiranje ponudb NE BO javno.

Ponudniki bodo o rezultatih zbiranja ponudb obveščeni najkasneje 5 dni po zaključenem odpiranju ponudb.

**8. Ogled in dodatne informacije**

Za dodatne informacije v zvezi s predmetom prodaje se obrnite na go. Katjo Novak, telefon 01 470 64 57, e-pošta: katja.novak@zrc-sazu.si.

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**direktor**

**prof. dr. Oto Luthar**